NPPส่งบ.ย่อยผนึกเครือCP สร้างมิติใหม่สินค้า หวังขยายฐานลูกค้าเพิ่ม เสริมแกร่งธุรกิจโตเด่น
NP Pส่งบ.ย่อยผนึก "CP B&F" ในเครือ CP สร้างมิติใหม่สินค้า หวังขยายฐานลูกค้าเพิ่ม เสริมแกร่งธุรกิจโตเด่น พร้อมตั้งเป้าปี 61 เดินหน้าขยายสาขาร้าน A&W เพิ่ม 30 สาขา
21 ก.พ. 2561

นายนักกีล ซึง กรรมการผู้จัดการ บริษัท นิปปอน แพ็ค (ประเทศไทย) จำกัด (มหาชน) หรือ NPP เปิดเผยว่า บริษัท เอ็นพีพี ฟู๊ด อินคอร์ปอเรชั่น จำกัด หรือ NPPF ซึ่งเป็นบริษัทย่อยที่ NPP ถือหุ้นอยู่ 100% ได้มีการลงนามบันทึกข้อตกลงความร่วมมือทางธุรกิจกับ บริษัท ซีพี บีแอนด์เอฟ (ไทยแลนด์) จำกัด หรือ CP B&amp;F ซึ่งเป็นบริษัทในเครือ กลุ่มเจริญโภคภัณฑ์ ในการขยายช่องทางการจำหน่ายสินค้าร่วมกับ CP B&amp;F อาทิ กาแฟ เครื่องดื่ม ขนม ไอศครีม ปิงซู และอื่น ๆ
โดยจะเป็นการเพิ่มออเดอร์สินค้าที่หลากหลาย เพื่อตอบสนองความต้องการของลูกค้ามากขึ้น และในอนาคตจะมีการร่วมพัฒนาสินค้าอื่น ๆ เพื่อวางจำหน่ายในร้านอาหารของเครือ CP เพิ่มเข้ามาอีกหนึ่งช่องทาง ซึ่งการร่วมมือในครั้งนี้จะช่วยเพิ่มศักยภาพให้ทั้ง NPPG และ CPB&amp;F ให้แข็งแกร่งขึ้นไป ถือเป็นการร่วมมือทางธุรกิจที่ได้ผลประโยชน์ทั้งสองฝ่ายและเสริมศักยภาพความแข็งแกร่งทางธุรกิจ และมีอัตราการเติบโตอย่างต่อเนื่องในอนาคต
อนึ่ง CP B&amp;F ดำเนินธุรกิจโรงคั่วเมล็ดกาแฟ ร้านกาแฟ ร้านอาหาร ในเครือกลุ่ม CP ซึ่งมีการดำเนินธุรกิจอาหาร กว่า 20 ปี และจากประสบการณ์ทางธุรกิจที่ยาวนาน ส่งผลให้การร่วมมือในครั้งนี้สามารถต่อยอด NPPF ซึ่งดำเนินธุรกิจจำหน่ายอาหารและเครื่องดื่ม ภายใต้แฟรนไชส์ร้านอาหาร A&amp;W ได้อย่างมั่นคงและมีประสิทธิภาพในอนาคตมากขึ้น
“เชื่อว่าความร่วมมือในครั้งนี้ ทั้ง  NPPF และ CP B&amp;F จะสามารถขยายฐานกลุ่มลูกค้า ผ่านช่องทางจำหน่าย ของทั้ง  A&amp;W และ Mr. Jones ได้เพิ่มขึ้น เนื่องจาก CP B&amp;F จะสร้าง coffee corner รวมถึงอาหาร bakery เข้าไปร่วมจำหน่าย ทั้งนี้เชื่อว่าการผนึกกำลังระหว่าง 2 บริษัท จะเพิ่มมิติการร่วมมือระหว่างเครือ CP และ NPP ให้มีความหลากหลายมากขึ้น หลังจากที่มีการทำธุรกิจด้วยกันเรื่องบรรจุภัณฑ์ และการ supply วัตถุดิบอาหารให้กับร้านอาหารในกลุ่ม NPPG มาแล้ว ” นาย นักกีล กล่าว
นอกจากนี้ ในปี 2561 บริษัทฯมีการตั้งเป้าในการขยายสาขาร้านอาหาร A&amp;W เพิ่มขึ้นอีก จำนวน 30 สาขา จากปัจจุบัน 33 สาขา และจากแผนกลยุทธ์การเพิ่มช่องทางการตลาด ตามยุทธ์ศาสตร์ระยะยาวที่บริษัทฯวางไว้ ส่งให้บริษัทฯมีการคาดการณ์และตั้งเป้าว่าในอีก 2-3 ปีข้างหน้า ร้านอาหาร A&amp;W จะมีสาขาทั่วประเทศรวมมากกว่า 100 สาขา (เพิ่มขึ้นประมาณ 30 สาขาต่อปี) ซึ่งจะเป็นการขยายตามสถานีน้ำมัน รวมถึงห้างสรรพสินค้าต่างๆ
 